Prandium legatis Arcadibus ab Antigono Gonata datum
Prandium ab Antigono Gonata datum est legatis Arcadibus et a Persaeo Citiensi descriptum. Antigonus II Gonatas fuit filius Demetrii Poliorcetae et ab anno 277 usque ad 239 a.C.n. Macedonum rex. Huius prandii descriptio partim  servatur:

"Accedit nuper hoc legatis Arcadum ad Antigonum missis, qui cum principio severos et compositos prandere se crederent, et non solum ex nobis quempiam non aspicerent, sed ne se quidem mutuo, ut processit compotatio, inductaeque sunt tum festivae narrationes, tum Thessalae saltatrices, ut illis mos est, nudae cum subligaculis saltantes, diutius non continuerunt sed magno impetu desiluerunt e lectis ac exclamaverunt, velut admirabili spectaculo stupefacti, felicem praedicentes regem esse cui tali voluptate frui liceret, aliaque id genus multa odiosa facientes" (Persaeus Citieus  607c-d: versio Latina Dalechampii).

Cenae
Antigonus Gonatas
Ars convivialis Hellenistica
Saltatio
Prandium